Document ID: 31984R2107

*****
ΚΑΝΟΝΙΣΜΟΣ (ΕΟΚ) αριθ. 2107/84 ΤΗΣ ΕΠΙΤΡΟΠΗΣ
της 23ης Ιουλίου 1984
για δεύτερη τροποποίηση του κανονισμού (ΕΟΚ) αριθ. 1726/82 περί καθορισμού των κέντρων παρεμβάσεως των κραμβόσπορων, των γογγυλόσπορων και των ηλιανθόσπορων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1556/84 (2), και ιδίως το άρθρο 24 παράγραφος 2,
τον κανονισμό (ΕΟΚ) αριθ. 1726/82 της Επιτροπής της 30ής Ιουνίου 1972 περί καθορισμού των κέντρων παρεμβάσεως των κραμβόσπορων, των γογγυλόσπορων και των ηλιανθόσπορων (3), όπως τροποποιήθηκε από τον κανονισμό (ΕΟΚ) αριθ. 2142/82 (4),
Εκτιμώντας:
ότι ο κανονισμός (ΕΟΚ) αριθ. 1726/82 καθόρισε κατάλογο των κέντρων παρέμβασης στην Κοινότητα·
ότι, λαμβανομένης υπόψη της εξέλιξης της παραγωγής των σχετικών σπόρων, πρέπει να ληφθούν υπόψη άλλα κέντρα παρέμβασης · ότι πρέπει, λοιπόν, να τροποποιηθεί ο κατάλογος των σχετικών κέντρων·
ότι τα μέτρα που προβλέπονται στον παρόντα κανονισμό είναι σύμφωνα με την γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 1726/82 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Ιουλίου 1984.

Labels: 3
17